Jānis Velmers

Jānis Velmers (dzimis , miršanas datums nav zināms) bija Latvijas politiķis. Bijis Latvijas Satversmes sapulces deputāts, Bezpartejisko bezzemnieku un mazsaimnieku grupas pārstāvis.

 Biogrāfija 
Jānis Velmers piedzima  Vaives pagasta «Jukānos». Mācījies Bauskas pilsētas skolā un Pleskavas mērniecības skolā.

Velmers pabeidza Cēsu pilsētas skolu, grāmatvedības kursus Pēterburgā un lauksaimniecības kursus Cēsīs. Kā grāmatvedis piedalījies Bologojes—Pleskavas dzelzceļa būvniecībā. No 1908. līdz 1911. gadam vadījis saimniecību muižā «Lielie Kuivoči». No 1911. līdz 1917. gadam vadījis saimniecību «Ļesnaja ferma Benuā». No Latvijas SPR spēku atkāpšanās 1919. gadā līdz Satversmes sapulces sanākšanai 1920. gadā Velmers bija Cēsu apriņķa valsts zemju inspekcijas grāmatvedis.

No 1920. līdz 1922. gadam Velmers bija Latvijas Satversmes sapulces deputāts. Ievēlēts no Latviešu zemnieku savienības saraksta, 1921. gadā kopā ar vairākiem frakcijas biedriem no partijas izstājies un izveidojis Bezpartejisko bezzemnieku un mazsaimnieku grupu (vēlāko Latvijas Jaunzemnieku savienību). Pēc tam strādājis par valsts Valmieras fermas pārzini.

 Atsauces 

Kategorija:1875. gadā dzimušie
Kategorija:Cilvēki ar nezināmu miršanas datumu
Kategorija:Latviešu zemnieku savienības politiķi
Kategorija:Latvijas Jaunzemnieku savienības politiķi
Kategorija:Cēsu novadā dzimušie
Kategorija:Satversmes sapulces deputāti